ธนารักษ์เข็นโครงการใหญ่4.5หมื่นล้าน
ขอช่วยกระตุ้นเศรษฐกิจอีกแรง กรมธนารักษ์เร่งลงทุน 3 โครงการใหญ่ 4.5 หมื่นล้านบาท
28 เม.ย. 2562

ขอช่วยกระตุ้นเศรษฐกิจอีกแรง กรมธนารักษ์เร่งลงทุน 3 โครงการใหญ่ 4.5 หมื่นล้านบาท
นายอำนวย ปรีมนวงศ์ อธิบดีกรมธนารักษ์ เปิดเผยว่า กรมเร่งโครงการลงทุนพัฒนาที่ราชพัสดุขนาดใหญ่ 3 โครงการ เพื่อช่วยกระตุ้นเศรษฐกิจวงเงิน 4.5 หมื่นล้านบาท ประกอบด้วย โครงการพัฒนาที่ราชพัสดุแปลงโรงภาษีร้อยชักสาม มูลค่า 3,300 ล้านบาท ซึ่งจะเซ็นสัญญาให้ทันภายในเดือน เม.ย.นี้ กับทาง บริษัท แนเชอรัล พาร์ค
นอกจากนี้จะเริ่มก่อสร้างโครงการศูนย์การประชุมแห่งชาติสิริกิติ์ ระยะที่ 3 มูลค่า 1 หมื่นล้านบาท ช่วงเดือน พ.ค.นี้ โดยทางคู่สัญญา บริษัท เอ็น.ซี.ซี. แมนเนจเม้นท์ แอนด์ ดิเวลลอปเม้นท์ จำกัด เป็นผู้ได้รับสัมปทาน




สุดท้าน โครงการพัฒนาศูนย์ราชการพื้นที่โซน ซี ซึ่งมีมูลค่า 3 หมื่นล้านบาท โดยจะเริ่มก่อสร้างในเดือน ก.ย.-ต.ค. นี้ นอกจากนี้ก็ยังมีโครงการพัฒนาที่ราชพัสดุในต่างจังหวัดอีกกว่า 200 สัญญา มูลค่ารวมแล้ว 2,000-3,000 ล้านบาท
นายอำนวย กล่าวว่า กรมได้รับนโยบายจากนายสมคิด จาตุศรีพิทักษ์ รองนายกรัฐมนตรี ให้มีส่วนในการช่วยกระตุ้นเศรษฐกิจ โดยการเร่งผลักดันโครงการลงทุนที่ราชพัสดุขนาดใหญ่ให้เกิดขึ้นโดยเร็ว